Mare de Déu del Roser (Murillo)

context: A partir del Concili de Trento, la Contrareforma catòlica va impulsar una gran ona de misticisme, meditació i d'oració personal, en particular del rosari. Amb això va augmentar la devoció i el culte a la Mare de Déu del Roser i per tant la demanda de representacions en imatges escultòriques i pictòriques. Tot i que Espanya, junt amb Itàlia, fou un dels països on hi va haver més demanda, se sap que el mateix fenomen es va estendre per altres països europeus; un exemple, és el que per combatre la plaga de la pesta es va demanar a van Dyck que «realitzés una pintura de la Mare de Déu del Roser».[9]
qas: answers: text: una gran ona de misticisme, meditació i d'oració personal, en particular del rosari
question: Què va impulsar la Contrareforma catòlica a partir del Concili de Trento?

answers: text: Espanya, junt amb Itàlia
question: Quins països foren els que van tenir més demanda de representacions de la Mare de Déu del Roser?

answers: text: per combatre la plaga de la pesta
question: Per què es va demanar a Dyck que «realitzés una pintura de la Mare de Déu del Roser»?

context: Una de les característiques més importants de la pintura de Murillo és que va saber imprimir una capacitat d'inventiva en les seves composicions i va utilitzar amb encert les diferents fonts d'inspiració i coneixement. Dintre d'aquesta renovació va saber plasmar el sentit propi de l'art barroc donant moviment i dinamisme a la seva pintura. Va aconseguir tot això gràcies al fet que també era un dibuixant excel·lent i un bon observador de la realitat, a més de saber transmetre tota mena de gestos i actituds amb una gran naturalitat. El seu tractament de la llum evolucionà i passà d'una il·luminació uniforme en els seus inicis artístics a aconseguir uns efectes de contrast de clarobscur; a la vegada, mirava d'obtenir unes transicions suaus entre la penombra i la claror i d'aquesta manera obtenia unes gradacions que transmeten una sensació de profunditat. Les seves pinzellades, a més de ser aplicades de manera lliure, estan fetes amb una pintura espessa que permet que s'apreciïn les empremtes deixades pel pinzell.[14] La qualitat de la matèria tractada per Murillo en aquesta obra queda especialment demostrada en el virtuosisme amb què pinta el vel que cobreix lleugerament el cap de Maria i la voluminosa caiguda dels plecs de les seves vestidures.[15]
qas: answers: text: el sentit propi de l'art barroc donant moviment i dinamisme a la seva pintura
question: Què va saber plasmar Murillo?

answers: text: excel·lent
question: Com era Murillo com a dibuixant?

answers: text: amb una pintura espessa
question: Amb quina pintura estan fetes les pinzellades de les obres de Murillo?

answers: text: que s'apreciïn les empremtes deixades pel pinzell
question: Què permet la pintura que utilitza Murillo?

answers: text: voluminosa
question: Com és la caiguda dels plecs de les vestidures de Maria?

context: Murillo fou un pintor eminentment religiós, com ho demostra en les seves obres i en la seva ideologia personal. Així ho va recollir Vicente Carducho en els seus Diàlegs de la Pintura de 1633, on diu que «Murillo va representar els temes religiosos amb propietat i conveniència». Compromès amb la Contrareforma catòlica i treballant al seu servei, realitzà la major part de les seves obres per a ser posteriorment exposades en llocs públics, especialment en esglésies i monestirs. Els seus personatges mostren tendresa i afecte amb un estil senzill i sense dramatismes; per aquest motiu, el poble rebé el missatge present en la seva pintura d'una manera propera; ja en la seva època l'artista era comprès i la gent cercava en els seus personatges religiosos confiança i protecció. Els seus principals clients foren nombroses institucions eclesiàstiques i van posar les seves obres com a exemple del moviment contrareformista; també els rics comerciants les feien servir per a la seva devoció particular.[4]
qas: answers: text: en les seves obres i en la seva ideologia personal
question: On es demostra que Murillo fou un pintor eminentment religiós?

answers: text: Vicente Carducho
question: De qui són els Diàlegs de la Pintura de 1633?

answers: text: amb la Contrareforma catòlica
question: Amb què estava compromès Murillo?

answers: text: tendresa i afecte
question: Què mostren els personatges de l'obra de Murillo?

answers: text: nombroses institucions eclesiàstiques
question: Qui van ser els principals clients de Murillo?

context: L'obra presenta com a únics protagonistes a Maria i el seu fill Jesús, formant tots dos una composició piramidal d'un aspecte sòlid, monumental. Maria apareix representada molt jove, quasi com una adolescent; es troba en una posició estàtica, asseguda sobre un banc de pedra amb l'Infant en els seus braços, dempeus i recolzat sobre el genoll esquerre de la seva mare; tots dos sostenen un rosari amb les respectives mans dretes. La col·locació dels personatges en aquesta forma propicia la trobada de les dues cares –mare i fill–, a la mateixa alçada, amb les galtes fregant-se suaument. Aquesta imatge està plena d'una gran dolçor i tendresa. A diferència d'altres iconografies del mateix tipus pintades per Diego Velázquez o Alonso Cano, on els personatges tenen els ulls baixos o es creuen les mirades, Murillo presenta tant la mare com el fill amb la mirada cap al davant, dirigida en direcció a l'espectador. El nen està nu, cobert lleument amb un drap blanc que subjecta la seva mare. Maria porta unes robes de color vermell i blau, amb abundants plecs, i un vel lleuger cobreix els seus cabells i envolta el seu escot fins a caure sobre el seu maluc. Els vestits presenten molts plecs que estan realitzats amb unes pinzellades soltes, amb determinats tocs de llums col·locats en tota la roba que suggereixen un tipus de qualitat amb la influència de la pintura flamenca i genovesa de l'època. Tot el conjunt es troba sobre un fons neutre i obscur que ressalta el gran efecte de volum de l'obra.[12][13]
qas: answers: text: Maria i el seu fill Jesús
question: Qui són els protagonistes de l'obra?

answers: text: l'Infant
question: Què té Maria en els seus braços?

answers: text: amb les respectives mans dretes
question: Amb què sostenen el rosari Maria i Jesús?

answers: text: cap al davant, dirigida en direcció a l'espectador
question: Cap on dirigeix Murillo les mirades de Maria i de Jesús?

answers: text: vermell i blau
question: De quin color són les robes que porta Maria?